Læg en galopbom bag springet.. så lære hesten af sig selv at "bagge lidt af "
Hvis du har lyst til at prøve noget.. ahem.. "alternativt"   så kan du prøve, at få en veninde til at hjælpe dig. Hun skal stå ca 8-10 meter efter springet, med en pose med godbidder. Når hesten så er kommet over springet, fisker hun en godbid frem, som den skal stoppe op for at få. Du skal bare sidde helt stille med let tøjle. Når I har gjort det et par gange, kan hun gå lidt tættere på springet, så hun står ca 6-8 m. efter springet, afhængigt af hvor meget styrke hesten har til at kunne stoppe hurtigt. Efter nogle gentagelser, vil du opleve at hesten begynder at gå mere roligt hen mod springet.  Det, at hesten får speedede ben, er nemlig, som Tusinfryd også skriver, ikke et tegn på at hesten er glad men derimod at den får en form for adrenalin kick, der relaterer sig til stress og flugtadfærd i højere eller mindre grad.. Hvis hesten flere gange i sit liv har oplevet at blive presset over et spring og/eller er løbet/flygtet væk fra springet i landingen, så begynder den at forbinde springet med flugt. Når den så kommer rundt i et hjørne og springet rammer dens synsfelt, så skaber selve synet af springet ekstra flugtenergi som suser ned i benene, der så begynder at løbe... Hvis hesten løb fordi den gerne vil over springet og næsten ikke kan vente, så skulle tricket med godbidden få den til at løbe endnu hurtigere (fordi den gerne ville over til godbidden) men det modsatte er netop tilfældet. Grunden til at hesten begynder at gå langsommere hen mod springet, hvis man tilføjer en godbid, er netop at man afkobler dens flugt væk fra springet og så begynder associationen til flugtinstinktet at aftage når springet rammer synsfeltet.. Så betyder springet ikke længere flugt men godbid og så bliver benene (og hesten) roligere  Der svarer llidt til hvis du selv sidder udenfor ekamens lokalet og venter på at det bliver din tur, så kan det godt vlre du har svært ved at sidde stille og afslappet.. Måske sidder du og trommer med fingrene, vipper med fødderne eller går frem og tilbage på gangen.. Det er for at bruge noget af den ekstra energi der bliver produceret fordi din krop er i alarm beredskab. Nøjagtigt de samme processer sker i hestens krop når den "kommer på dupperne" i bestemte forbindelser, så det gælder om at få hesten til at være så tryg ved springningen at den ikke behæver at sende "eksamens stress energi" ud i kroppen, når den opdager i skal springe.. Så bliver den roligere.. Men det er ikke fordi den så er blevet ked af det at den ikke løber/tripper længere 
Hvor er det dejligt med så mange svar - tak for det.  Jeg må indrømme, at jeg aldrig har tænkt på, at det kan være flugtinstinktet, der kommer til udtryk. Nielsen (LS Horses): Jeg har forsøgt at lave en lignende ting med hende - dog ikke helt det samme, men har redet en masse volter på springbanen, forholdsvist tæt på springene, så hun ikke er klar over, hvilket spring jeg tænker på at tage næste gang, og det har i hvert fald taget noget af farten inden springet, men dog ikke når vi er landet. David: Det er da værd at prøve. Har kun prøvet med bomme foran springene. Susan Kjærgård (Blue Berry Hill): Jeg er åben for alle forslag - også noget "alternativt", så tricket med en godbid er helt sikkert noget jeg vil prøve. Det kan jo være, at det netop er noget der virker på min hest. Jeg har aldrig været den store springrytter, så når hendes flugtinstinkt kommer til udtryk ifm. springningen, bunder en del af det formentlig også i min usikkerhed, som jeg før har skrevet. Hun er aldrig på noget tidspunkt blevet presset til at springe, men ja der har jo været en del gange, hvor der har været disse episoder/oplevelser med, at hun er løbet/flygtet ifm. et spring, og det er jeg ikke i tvivl om, at hun husker fra gang til gang. Vi må prøve jeres forslag, og så håber jeg, at bare et af dem har en effekt, så vi begge får nogle positive og gode oplevelser med at springe.
Hvis du bruger bomme, skal du efter min mening overveje det grundigt inden. Jeg er ikke udpræget tilhænger at at smide bomme hverken før eller efter springene - jo ved nogle heste virker det, men hos andre skaber det bare endnu mere kaos og forvirring. Nogle heste bliver forvirrede i forhold til hvornår de skal sætte af og lande, og nogle (særligt hvis de er urutinerede) forsøger at springe både bom og spring (nogle gange i et stort spring). Derudover forudsætter det også at afstande og tempo kan kontrolleres (og det kan du jo netop ikke når den løber), da du ellers risikerer at bommen ligger forkert. Nogle vil sige at den hurtigt lærer at bommen ligger der, og derfor sætter farten ned, og det er der givetvis også nogle heste som gør. Men andre heste får bare en rigtig træls oplevelse af at "brage" ind i / snuble over en bom efter springet, og bliver ikke bedre til at tilpasse tempoet af den grund. Min personlige holdning er at hvis hesten allerede er oppe at køre gør det ikke situationen bedre at den bliver forvirret / forskrækket over at der pludselig ligger en bom på jorden, i en afstand som passer ad h* til fordi den i forvejen løber alt for stærkt. Der er helt sikkert dem, der vil være meget uenige med mig, men min egen hest var eksempelvis forsøgt trænet (ved tidligere ejer som indsprang ham) ved hjælp af galopbomme både før og efter springet, da han også sprang i væddeløbstempo. Og han forsøgte bare at springe både galopbomme og spring i et et stort spring, hvis man lagde bomme ud, og blev idet hele taget totalt forvirret og usikker i forhold til hvornår han skulle sætte af og hvor langt han skulle springe. Det hjalp ikke på hans tempo. Det der hjalp var at ride ham langsomt frem, springe i trav, stoppe ham op eller tage volter, når han begyndte at løbe, og fokusere på AFSLAPPETHED og lydighed overfor mine signaler, og kun springe når han går roligt mod springet. Det er stadig ikke perfekt, men der er sket en klar forbedring, så jeg nu kan ride med en helt let tøjle kontakt til springet, men stadig skal være opmærksom efter springet.
Kender du ikke en god underviser eller evt ven/veninde, der kan give dig lidt hjælp? Ps. Håber du har 'fluer' (læder eller gummidutter ved enden af tøjlen) på tøjlen, når du rider med martingal! Eller kan ringen sætte sig fast tæt ved biddet, hvilket er temmelig farligt for dig og hesten 
Bare lige til jeres orientering, så synes jeg lige, at jeg vil fortælle, at jeg i går faktisk havde et par rigtige gode oplevelser ifm. springning. Vi fokuserede rigtig meget på, at hele træningen skulle foregå i et afslappet tempo og lavede en masse overgange - som flere af jer har påpeget. Så snart hun begyndte at løbe var det ned i tempo igen, og det lyttede hun da - indimellem - til, så det er i hvert fald for mig et positivt tegn. Der er selvfølgelig rigtig lang vej igen, men det gør bestemt ikke noget, fordi vi har ikke noget vi skal nå. Næste gang vil jeg forsøge Susans forslag med godbidder. Susie: Jo jeg har nogle kyndige folk, der kan give mig vejledning og hjælp, men det er altid rart, at høre andre folks råd m.v. Jeg har de der "dimser" på tøjlen - men håber da, at jeg snart kan slippe for martingalen. 
Jeg venter spændt på at høre, hvordan det gik med Susans forslag med godbidder efter springet. Det er da et interessant alternativt træningsforslag.
Rigtig godt at høre! Og ja gerne en update på Susans forslag - jeg overvejer også at forsøge det med min, for det kan jo være det lige kan tage den sidste rest af tendensen til at løbe efter springene:)
Det er helt sikkert rigtigt nok  En martingal kan også være til for hestens skyld, så hvis rytter mister balancen så bliver tøjlen holdt nogenlunde på plads nede ved hestens mund. Men held og lykke med det 
Min hest (som er ret erfaren ud i springning) sprang fint da jeg købte ham. Han havde sprunget regelmæssigt og var stævneaktiv dengang. Så blev han skadet, og vi sprang ikke i næsten halvandet år. Da han blev rask igen, og vi genoptog springningen reagerede han fuldstændig ligesom din. Jeg kunne komme galoperende helt roligt rundt på banen, men så snart jeg pegede ham mod et lille kryds eksploderede han frem og løb ligeså stærkt bagefter. Problemet løste dog sig selv hen gennem 3-4 måneder ved at jeg sprang ham regelmæssigt en gang om ugen, og han blev igen den afbalancerede springhest han var før skaden. Jeg ændrede hverken ridestil eller udstyr. Jeg tror simpelthen, det var "FOR" spændende for ham at springe igen efter så lang en pause. Da det blev rutine igen var der ingen problemer. Der til kommer også at han selvfølgelig fik mere og mere styrke i kroppen hen gennem genoptræningen (masser af dressur-gymnastik mellem springtimerne). Det jeg forsøger at sige med den historie er nok, at opstarten er svær, og hvis du bare rider springning een gang om ugen og stoler på din hest, så skal det nok gå den rigtige vej. Den får mere styrke i kroppen, hvilket giver den tryghed til at slappe af under springningen og I får gensidigt tillid til hinanden, og det hjælper alt sammen. Held og lykke med projektet. Det er sjovt at springe  .
Jeg faldt lige over denne artikel på nettet: Der er også nogle gode hints i den.
Jeg synes også det er en dårlig ide først at vælge spring i sidste øjeblik. Så hellere korte tilridningen af (en hest behøver fx ikke 30 meters tilløb for at springe 50 cm), stoppe hesten op når den løber eller dreje den ind på en volte hvis du mister kontrollen / den overhører dine signaler. Men bestemt dig med det samme hvilket spring du rider på og fokuser på en ordentlig tilridning - ikke noget sidste øjebliks hastværk. Dog synes jeg det er en rigtig god ide at variere rækkefølgen på springene når du springer, så hesten lærer at lytte til dig og ikke bare styrte afsted i den retning den plejer at rides. Men beslut dig fpr rækkefølge og hvilke spring du rider til allerede inden hesten sættes igang.
Der er kommet mange gode forslag, men jeg vil godt lige give et ekstra indspark  Jeg vil godt bakke op om volter og spring i "sidste øjeblik" - det behøver ABSOLUT ikke betyde en dårlig tilridning, tværtimod. Jeg har haft rigtig god erfaring med følgende (der tager noget tid, men altid har betydet gode og rolige spring i løbet af én lektion): Rid på en 15-20 m volte, hvor der står et spring i en ene yderkant af volten. Hmm... Sådan lidt svært at forklare, men jeg må tegne lidt hvis ikke I forstår. Men altså, sådan at når man rider på volten, så kommer man lige op og snitter den tilridningslinjen til springet. Jeg ville nok typisk snitte linjen en 3-4 galopspring fra springen. Når hesten er rolig, kan man indlægge et lille stykke lige linje på volten. Dvs. når man kommer op hvor volten skærer tilridningslinjen, så rider man ét galopspring ned af linjen og drejer fra igen. Alene denne meget korte ligeudretning vil få de fleste "løbeheste" til at sætte farten betydeligt op, men man får bare styr på hesten, og rider evt volten et par gange hvor den er rund hele vejen - så prøver man igen at ligeudrette hesten ét galopspring og så dreje på volte igen. Når hesten er helt afslappet, og ikke øget selvom den bliver rettet mod springet, så kan man tage to galopspring ligeud, før man drejer. Man kan faktisk (når hesten er rolig og lydhør) ride næsten helt op til springet før man drejer. Når det bare kører på skinner, har man jo faktisk en hel tilridning der fungerer godt, men man har bare drejet fra inden springet. Så er det bare at lade hesten fortsætte det sidste galopspring, og tage springet med. Når den så har sprunget én gang, vil man sikkert skulle gå lidt tilbage, da tilridningen ikke længere er rolig, men så rider man bare lidt volte igen, med indlagte lige galopspring. Det virker altså bare rigtig godt! Og hvis du så har en veninde stående på den anden side med en godbid, får du bremset hesten både før og efter  Nå, jeg har altså lige lavet en lille tegning alligevel, tallene er sat ind som markering af de forskellige "trin" i øvelsen:  
Det er alt for få ryttere der nogen sinde får administreret at få rettet hesten ligeud og lynhurtigt får de istedet forvirret hesten så den ikke længere ved hvad retning den skal gå i. Det kan godt være det kan fungere hvis man er helt perfekt i sin timing og aldrig kommer til at hænge bare et sekund for længe i den ene eller anden tøjle, sidder snor lige etc. Jeg har ikke set det virke endnu. Jeg holder på parader så snart hesten løber. og så ellers giv hesten den credit at stole på at den ikke gør det. Så sent som igår var jeg på en venindes hest fordi den løber i springningen og det er hun lidt utryg ved. første gang jeg red ud af hjørnet kunne jeg godt mærke at hesten her var vandt til at man holdt og holdt og holdt så den havde allerede der toppet nakken op og trukket snotten ind og stampede bagi. Men jeg lod være med at trække i tøjlen, så den havde ikke rigtigt noget at gå imod på. det gav selvfølgelig et lidt mærkeligt afsæt, men det var meget bedre i andet forsøg. Jeg fik ikke på noget tidspunkt brug for paraden, for jeg fik aldrig skabt den stress som den løber fra. Min veninde kom op og prøvede selv og vupti ingen problem, hun kunne endda lige regulere tempo og tage halv parade. Det vigtige her var bare at hun ikke holdt fast. Denne hest var naturligvis ikke så indgroet i sin løbevane, så den var rimeligt nem at fikse. Men systemet er for mig det samme hver gang. Jeg rider med en let hånd og uden at kigge afstande i en eller anden rytme. jeg stoler på at hesten løser opgaven. stikker den af trækker jeg i tøjlen og forlanger en parade, går den i stå lægger jeg schenklen til og forlanger fremad. Det vigtigste tror jeg er at det er på SMÅ spring så man som rytter er tryg ved ikke at kigge med på afstandene, men bare lade rytmen skabe den afstand det kan blive til. Fokusere på rytmen og så kræve at hesten holder den. dernæst er opskriften nyd turen. Om godbidderne virker ved jeg ikke, det har jeg ikke prøvet.
Jeg kan så sige at jeg foreløbig ikke har oplevet at ovenstående ikke virker   Og jeg kan ikke forstå du mener det skulle være svært...? Man skal jo bare stoppe med at ride rundt, og så ride ligeud i stedet   Men kan godt være jeg har haft nogle usædvanlig begavede ryttere til undervisning 
Ja, som overskriften siger, så er det på tide, at min passehest skal slankes og i bedre form  Det er denne smukke herre jeg snakker om :   .. Og han er altså en DEL tykkere nu - hovedsagelig pga. al det gode græs  Men altså, jeg er nu gået op sommerferie, og har derfor god tid til at få ham i form - så nu skal det være. Jeg rider mest i naturen, men der hvor han er opstaldet er der en 20 x 40 ridebane, som jeg også benytter. Lige pt. kan han sagtens holde til skridt, trav og så en lille galop - ca. 30-40 min. Men hvordan ville i foreslå mig, at jeg tog "kampen" op? Måske skal det lige siges, at han er en ældre araber-herrer på 19 år. Jeg har ikke så meget forstand på det med, at få en hest i form, så jeg håber rigtig meget, at der er én eller flere venlige sjæle der har lyst til at give deres besyv med  Mvh Iben & Farouk
Det er jo Farouk 
Hehe ja, det er det da   Kender du ham?
Jeg har købt begge mine heste af Line  Filou: Kimus:
Ej, hvor sjovt... Kan godt genkende navnene   - De er godt nok vildt kønne, var lige inde for at se dine billeder 
De er nogle rigtige darlings begge to! Jeg havde besøg af Line sidste torsdag, desværre var det kun Filou der var hjemme - Kimus er netop hjemvendt fra hingst. Hun havde sin bærbare med, og viste en masse billeder af Farouk og Kaché  Kan godt se han er blevet lidt buttet, den gamle... Jeg ville ride som du gør nu, og så en maaasse lange ture, gerne med bakker. Ps: Filou ligner også en flodhest for tiden. Hun har det der hul oppe på krydset hvor der kan ligge vand! Haha.
Med lidt god vilje kan man servere te på ryggen af min hest lige pt  Det er Shulay Gold Fever vi bruger på Kimus. Du kan se ham her: 
Uhh, Shulay Gold Fever er altså bare for lækker.. Det bliver spændende at se hvad der kommer til næste sommer  Og forresten tak for rådet mht. rouladen Farouk